LIETUVOS RESPUBLIKOS SOCIALINĖS APSAUGOS IR DARBO MINISTRAS

Į S A K Y M A S

DĖL SOCIALINĖS APSAUGOS IR DARBO MINISTRO 2002 M. SAUSIO 28 D. ĮSAKYMO NR. 14 „DĖL DARBO RINKOJE PAPILDOMAI REMIAMŲ BEDARBIŲ UŽIMTUMO RĖMIMO TVARKOS IR ĮDARBINIMO Į UŽIMTUMO FONDO REMIAMUS DARBUS TVARKOS PATVIRTINIMO“ PAKEITIMO

2005 m. vasario 22 d. Nr. A1-51

Vilnius

Atsižvelgdama į Lietuvos Respublikos bedarbių rėmimo įstatymo 6, 12, 13, 14, 19, 20-1, 26 straipsnių pakeitimo ir papildymo, 5, 9, 10, 15, 16, 16-1, 17, 18 straipsnių bei 20 straipsnio 4 dalies pripažinimo netekusiais galios įstatymą (Žin., 2004, Nr. 188-6998), Lietuvos Respublikos nedarbo socialinio draudimo įstatymo 4, 5, 8, 10, 14, 18, 22, 23, 25 straipsnių pakeitimo ir papildymo įstatymą (Žin., 2004, Nr. 188-6997),

pakeičiu socialinės apsaugos ir darbo ministro 2002 m. sausio 28 d. įsakymą Nr. 14 „Dėl Darbo rinkoje papildomai remiamų bedarbių užimtumo rėmimo tvarkos ir Įdarbinimo į užimtumo fondo remiamus darbus tvarkos patvirtinimo“ (Žin., 2002, Nr. 15-591; 2003, Nr. 2-62; 2004, Nr. 52-1735):

1. Nurodytuoju įsakymu patvirtintoje Darbo rinkoje papildomai remiamų bedarbių užimtumo rėmimo tvarkoje:

1.1. išdėstau 2.1 punktą taip:

„2.1. neįgalieji;“;

1.2. įrašau 4 punkte vietoj žodžių „Įsidarbinimo planai“ žodžius „individualūs įsidarbinimo planai“;

1.3. įrašau 4.1 punkte po žodžio „invalidams“ žodžius „(neįgaliesiems, kuriems nustatytas 30–40 procentų darbingumo lygis).“;

1.4. įrašau 7 punkte po žodžio „invalidams“ žodžius „(neįgaliesiems, kuriems nustatytas 30–40 procentų darbingumo lygis)“;

1.5. išdėstau 8 punktą taip:

„8. Įmonėse, kuriose dirba mažiau kaip 50 darbuotojų, darbo vietos I ir II grupių invalidams (neįgaliesiems, kuriems nustatytas 30–40 procentų darbingumo lygis) įdarbinti gali būti steigiamos (pritaikomos) pagal darbo biržų ir darbdavių sutartis.“;

1.6. įrašau 9 punkte po žodžio „invalidams“ žodžius „(neįgaliesiems, kuriems nustatytas 30–40 procentų darbingumo lygis)“;

1.7. išdėstau 11 punktą taip:

„11. Darbo vietos, kurių steigimas (pritaikymas) invalidams (neįgaliesiems) įdarbinti reikalauja iš darbdavio ypatingų pastangų (architektūrinio, inžinerinio ar kitokio fizinės aplinkos pritaikymo), nustatant kvotos dydį ir jos vykdymą gali būti prilygintos iki 3 kvotuotų darbo vietų.“;

1.8. išdėstau 13 punktą taip:

„13. Darbdaviai, nevykdantys I ir II grupių invalidų (neįgaliųjų, kuriems nustatytas 30–40 procentų darbingumo lygis) įdarbinimo arba papildomų darbo vietų skaičiaus steigimo kvotų, kiekvienu atveju už kiekvieną neįdarbintą invalidą (neįgalųjį) moka į teritorinės darbo biržos Užimtumo fondą 15 minimalių mėnesinių algų dydžių įmoką, išskyrus atvejus, kai darbo birža nesikreipė dėl jų įdarbinimo. Šios lėšos naudojamos darbo vietoms steigti arba jas pritaikyti invalidams (neįgaliesiems) įdarbinti.“;

1.9. įrašau 17 punkte po žodžio „invalidus“ žodžius „(neįgaliuosius, kuriems nustatytas 30–40 procentų darbingumo lygis)“;

1.10. įrašau 18 punkte po žodžio „invalidus“ žodžius „(neįgaliuosius, kuriems nustatytas 45–55 procentų darbingumo lygis)“;

1.11. išdėstau nurodytosios tvarkos priedo 2.2.1 punktą taip:

„2.2.1. įdarbinus I ir II grupių invalidus (neįgaliuosius, kuriems nustatytas 30–40 procentų darbingumo lygis), per jų darbo laikotarpį:“;

1.12. išdėstau nurodytosios tvarkos priedo 2.2.2 punktą taip:

„2.2.2. įdarbinus III grupės invalidus (neįgaliuosius, kuriems nustatytas 45–55 procentų darbingumo lygis) ir kitus Darbo rinkoje papildomai remiamų bedarbių užimtumo rėmimo tvarkos 2.2–2.7 punktuose nurodytus bedarbius, jų darbo laikotarpiu:“.

2. Nurodytuoju įsakymu patvirtintoje Įdarbinimo į Užimtumo fondo remiamus darbus tvarkoje:

2.1. išdėstau 3.2 punktą taip:

„3.2. nepasirengusiems darbo rinkai:

3.2.1. neturintiems profesinio pasirengimo;

3.2.2. neturintiems darbinės veiklos praktikos;

3.2.3. turintiems ilgesnę kaip 3 metų darbo pertrauką pagal profesinį pasirengimą ar darbinės veiklos praktiką.“;

2.2. įrašau 10 punkte vietoj žodžių „bedarbio pašalpos“ žodžius „nedarbo socialinio draudimo išmokos“;

2.3. papildau šiuo 19 punktu (buvusį 19 punktą laikau 20 punktu):

„19. Nustatytos trukmės remiami darbai pas tą patį darbdavį organizuojami ne daugiau kaip vieną kartą per kalendorinius metus.“.

SOCIALINĖS APSAUGOS IR DARBO MINISTRĖ	VILIJA BLINKEVIČIŪTĖ